CELEX: 62015TN0569
Language: et
Date: 2015-09-25 00:00:00
Title: Kohtuasi T-569/15: 25. septembril 2015 esitatud hagi – Fondazione Casamica versus komisjon ja EASME

30.11.2015   
            
            
               ET
            
            
               Euroopa Liidu Teataja
            
            
               C 398/69
            
         25. septembril 2015 esitatud hagi – Fondazione Casamica versus komisjon ja EASME
   (Kohtuasi T-569/15)
   (2015/C 398/83)
   Kohtumenetluse keel: itaalia
   
      Pooled
   
   
      Hageja: Fondazione Casamica (Salerno, Itaalia) (esindaja: advokaat M. Lamberti)
   
      Kostja: Väikeste ja Keskmise Suurusega Ettevõtjate Rakendusamet (EASME) ja Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada vaidlustatud otsus: Euroopa Komisjoni Väikeste ja Keskmise Suurusega Ettevõtjate Rakendusameti (EASME) otsus Results of the evaluation – Ineligible proposal. Proposal: A4A, 699442 – Viitenumber Ares (2015)3187639, mis on teatavaks tehtud 29. juulil 2015, kuna see on allpool esitatud põhjustel õigusvastane;
            
         
               —
            
            
               tuvastada, et osalemistaotlus Proposal number: A4A, 699442, acronym: A4A, title: Archeology 4 All, on vastuvõetav, ja lubada hankemenetluses osalemiseks loodud konsortsiumil, kuhu kuuluvad hageja ja tema koostööpartnerid, selles menetluses osaleda.
            
         
      Väited ja peamised argumendid
   
   Käesolevas kohtuasjas esitatud hagi esemeks oleva hanketeate eesmärk on luua, struktureerida ja arendada kättesaadava turismiteenuse mudelit, mille raames tehakse kindlaks puuetega turistide puhul ilmnevad raskused ja pakutakse välja nende ületamiseks sobivad lahendused, mida seejärel saab kasutada kõigis kultuuri- ja arheoloogilise väärtusega kohtades.
   Kvalifitseerimistingimuste hulgas oli lisaks vastava valdkonna eriteadmistele ja pikaajalisele kogemusele ette nähtud sellise juriidilise isiku osalemine, kellel on tihe seos osalemistaotluse eesmärkidega, samuti riigi piirkondliku või kohaliku avaliku võimu asutuse osalemine.
   Hageja põhjendab oma hagiavaldust kahe väitega.
   
               1.
            
            
               Esimene väide käsitleb osalemistaotluse vastuvõetavust.
               
                           —
                        
                        
                           Soprintendenza Archeologia della Campania (Campania maakonna arhitektuurijärelevalve amet) on tunnustatud avaliku võimu asutus ehk kultuuripärandi, kultuurilise tegevuse ja turismiministeeriumi kohahaldusorgan (Ufficio Dirigenziale Periferico del Ministero dei Beni e delle Attività Culturali e del Turismo).
                        
                     
         
               2.
            
            
               Teine väide käsitleb Soprintendenza kui koostööpartneri õiguslikku vormi.
               
                           —
                        
                        
                           Peaministri 29. augusti 2014. aasta määrusega nr 171 ette nähtud ministeeriumi struktuurilise ülesehituse kohaselt on järelevalveametid kohahaldusorganid, mille laad, õiguslik vorm ja ülesanded tulenevad ministeeriumi õiguslikust ja haldusstruktuurist endast ning põhinevad sellel, nii et ministeerium ei ole neile ülesandeid delegeerinud ja neid ei saa pidada haldusasutuse delegeeritud volituste alusel tegutsevateks üksusteks.